# ИЗМЕНА КОНКУРСНЕ ДОКУМЕНТАЦИЈЕ (1)

У делу 6. Упутство понуђачима како да сачине понуду, конкурсне документације

под тачком *9. НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСТИ ОД КОЈИХ ЗАВИСИ ПРИХВАТЉИВОСТ ПОНУДЕ*

**9.1. Захтеви у погледу начина, рока и услова плаћања**

Наручилац захтева да начин плаћања буде у три једнаке месечне рате с тим да прва рата доспева на плаћање 120 дана од дана увођења добављача у посао тј. вођења грађевинског дневника.

Плаћање се врши уплатом на рачун понуђача.

Понуђачу није дозвољено да захтева аванс.

**Мења се и гласи:**

***„9.1. Захтеви у погледу начина, рока и услова плаћања***

*Наручилац захтева да начин плаћања буде у три једнаке месечне рате сa роком одложеног плаћања од најкраће 30 а најдуже 120 дана од датума доставе докумената које испоставља понуђач, а којим је потврђено извршење радова.“*

под тачком 18. ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ

Уколико две или више понуда имају исту најнижу понуђену цену, као најповољнија биће изабрана понуда оног понуђача који понуди дужи гарантни рок на извршене радове и уграђени материјал. Уколико је и то исто, као најповољнија биће изабрана понуда оног понуђача који има највећу остварену нето добит у 2013. години

**Мења се и гласи:**

*„Уколико две или више понуда имају исту најнижу понуђену цену, као најповољнија биће изабрана понуда оног понуђача који понуди дужи гарантни рок на извршене радове и уграђени материјал, а уколико је и то исто, као најповољнија биће изабрана понуда оног понуђача који понуди дужи рок одложеног плаћања. Уколико је и то исто, као најповољнија биће изабрана понуда оног понуђача који има највећу остварену нето добит у 2013.години.“*

У делу 8. Модел уговора, конкурсне документације у члану 5. Стоји:

**Члан 5.**

Уговорену цену наручилац ће исплатити добављачу у три једнаке месечне рате од којих прва рата доспева на плаћање у року од 120 дана од дана увођења добављача у посао тј. вођења грађевинског дневника.

**Члан 5. се мења тако да гласи:**

***„Члан 5.***

*Уговорену цену наручилац ће исплатити добављачу у три једнаке месечне рате са роком одложеног плаћања у року \_\_\_\_\_ (најкраће 30 а најдуже 120 дана) од датума доставе докумената које испоставља понуђач, а којим је потврђено извршење радова.“*

С' поштовањем,

Комисија за јавну набаку 296-13-О